b'\n_START_ARTICLE_\nDju\n_START_SECTION_\nDokazi\n_START_PARAGRAPH_\nPrvi dokaz za Djuja je odkril egiptolog M. J. Cl\xc3\xa9dat leta 1910. Cl\xc3\xa9dat je izkopaval na najdi\xc5\xa1\xc4\x8du El-Mehemdiah v severovzhodnem delu Nilove delte, ko mu je nek kmet pripeljal vr\xc4\x8d in nekaj fragmentov gravirane keramike, ki jih je odkril med sajenjem v bli\xc5\xbenjem naselju el-Bedi. Cl\xc3\xa9dat je med raziskovanjem v el-Bedi kmalu odkril \xc5\xa1tiri serekhe Dvojnega sokola._NEWLINE_Naslednji dokaz so odkrili leta 1912 med izkopavanji Hermanna Junkerja na najdi\xc5\xa1\xc4\x8du Tura. V eni od grobnic so odkrili nepo\xc5\xa1kodovan vr\xc4\x8d s serekhom z dvema sokoloma._NEWLINE_Nedavno so serekhe Dvojnega sokola odkrili tudi na Sinajskem polotoku, Tell Ibrahim Awadu v vzhodni Nilovi delti, Adaimi in Abidosu v Gornjem Egiptu in kamnolomu Palmahim v ju\xc5\xbenem Izraelu._NEWLINE_Koncentracija serekhov Dvojnega orla v Spodnjem Egiptu in severozahodnem Sinaju ka\xc5\xbee, da je bila njegova oblast omejena na to regijo, \xc5\xa1ir\xc5\xa1a geografska prisotnost njegovih serekhov, zlasti v zgornjem Egiptu in ju\xc5\xbenem Levantu pa nakazuje, da se je oblast vladarjev proti koncu obdobja Naqada III raz\xc5\xa1irila na ve\xc4\x8dje ozemlje, bodisi s trgovanjem bodisi z vojno.'